Glasuurialune maal
Glasuurialune maal on glasuurialuste värvidega glasuurimata keraamilistele toodetele tehtud maaling. Pärast glasuurialuse maali teostamist ese glasuuritakse läbipaistva glasuuriga ja tehakse glasuurpõletus. Kuna see põletus toimub kõrgel temperatuuril (olenevalt savimassist kuni 1300 °C), põlevad paljud värvivad metalliühendid või neist valmistatud pigmendid välja. See selgitab, miks selline maal, eriti kõrgkuumuskeraamikas, on vähevärviline.